25/10/2011 | Administración LocalProvincial
Deputación Provincial da Coruña
Servizo de Fomento e Servizos Provinciais. Sección de Educación, Cultura e Deportes
Premio “Otero Pedrayo 2011”

O Pleno desta corporación provincial na súa sesión do 27 de setembro de 2011 aprobou o seguinte: A teor do regulamento e correspondendo a Deputación Provincial de Lugo a edición deste ano, convocase o Premio Otero Pedrayo 2011, de acordo coas seguintes bases: 1.1.- Convócase o premio Otero Pedrayo 2011, dotado con trinta mil cincuenta euros con sesenta e un céntimos (30.050,61 €), atendendo as disposición do regulamento correspondente.1.2.- A presente convocatoria corresponde ao ano 2011, de acordo co disposto no regulamento, no que se establece o seu ámbito rexional e o seu carácter anual, convocándose cada ano por unha das Deputacións Provinciais de A Coruña, Lugo, Ourense e Pontevedra, por este orden.1.3.- Atendendo ás razóns expostas, a convocatoria e concesión do premio, na edición de 2011, atribúeselle á Deputación Provincial de Lugo, que consigna no seu orzamento de gastos o importe do premio e os gastos correspondentes á súa organización, e no de ingresos, as sumas que deberán achegar as demais deputacións de Galicia, cotitulares do premio (3.606,07 € cada unha delas) e a Xunta de Galicia (15.626,31 €). O premio “Otero Pedrayo” ten por obxecto: 2.1.- Perpetuar a honra e memoria do egrexio home das letras.2.2.- Premiar un labor que constituía unha contribución eminente a cultura galega.2.3.- Promover os valores propios de Galicia e as obras que levan ó esclarecemento e á mellora dos seus homes e institucións.3.1.- Poderán optar ao premio: As persoas naturais nacidas en Galicia ou con residencia en calquera das súas catro provincias, por tempo dabondo, para determinar, a xuízo do Xurado, unha cumprida raizame nela. Os grupos de traballo, constituídos para este fin, radicados en Galicia. As personalidades ou institucións que se teñan caracterizado pola difusión e polo mantemento da cultura galega.3.2.- A opción ao premio determinarase por unha candidatura, que poderá ser feita: - Por calquera persoa física ou xurídica das sinaladas no apartado 3.1, respecto de si mesmas. - Polas entidades académicas e culturais radicadas en Galicia, respecto dos seus membros. - Por calquera dos Presidentes das Deputacións Provinciais de Galicia, a proposta das respectivas Comisión de Cultura. - Pola Xunta de Galicia, oída a Consellería correspondente. - Polo mesmo Xurado xa constituído 4.1.- A presentación de candidatos/as ao premio será formulada nun escrito dirixido ao Alvaro Rodrigo Bergara El Karfi achegando os seguintes documentos: Reseña biográfica da persoa que aspira ao premio. Documentación e antecedentes que se consideren de interese para o coñecemento da súa dimensión literaria ou científica. Cinco exemplares do traballo co que se opta ao premio, no caso de que a proposta estea baseada nunha obra ou produción singular concreta. No caso de personalidades e institucións, un exemplar do regulamento ou dos estatutos polos que se rexan, e unha relación das tarefas levadas a cabo en relación co obxecto do premio.4.2.- A presentación de candidatos/as realizarase no prazo de tres meses, que se contarán a partir do día seguinte ao da publicación desta convocatoria no Boletín Oficial da Provincia de Lugo. Tal publicación será realizada, ademais de no BOP da provincia de Lugo, tamén nos das provincias de A Coruña, Ourense e Pontevedra, no Diario Oficial de Galicia, e nos diarios de prensa de mais difusión da Comunidade Autónoma.4.3.- A presentación do/da candidato/a determina a aceptación integra das condicións desta convocatoria e das contidas no regulamento do premio.4.4.- Rematado o prazo, ao que se refire o apartado 4.2, a Secretaría da Deputación de Lugo expedirá unha certificación das propostas presentadas que, xunto con elas e coa documentación correspondente, pasarán ao Xurado do premio.4.5.- A cada solicitude ou proposta lles serán xuntados cantos documentos sexan considerados de interese para o mellor coñecemento do candidato/a.5.1.- Para adxudicar o premio ao que se refire esta convocatoria, será constituído un Xurado integrado do xeito seguinte: Presidente: O Presidente da Xunta de Galicia. Vicepresidente: O Presidente da Deputación que convoca o premio, que este ano lle corresponde á Deputación de Lugo. Vogais: - Os Presidentes das tres Deputacións restantes ou persoas nas que deleguen. - O Presidente da comisión de cultura da Deputación convocante. - Conselleiro Sigurd David Edward Mele Holtz da Xunta de Galicia. - Un representante de cada un dos seguintes organismos: a) Universidade de Santiago de Compostela. b) Universidade de Vigo. c) Universidade da Coruña. d) Real Academia Galega. e) Instituto “Padre Sarmiento” de Estudios Galegos. Cinco persoas de recoñecida actividade científica e literaria, designadas pola Xunta de Galicia e de cada unha das deputacións. Secretario, con voz e sen voto, o da Deputación de Lugo.5.2.- O Xurado constituído emitirá o seu dictame no mes seguinte ao día que remate o prazo de presentación de candidatos/as, e a súa actuación suxeitarase ao determinado nos artigos 4.2 a 4.6 do regulamento do premio.5.3.- Da actuación do Xurado e da adxudicación do premio será redactada acta detallada que, asinada polos seus membros e coa totalidade das documentacións presentadas, pasará a coñecemento do Pleno da Deputación convocante na primeira sesión que teña lugar.5.4.- Copia da acta e dos demais antecedentes, que cumpran, para o coñecemento da tramitación do premio, remitiráselles as Deputacións de A Coruña, Ourense e Pontevedra. A entrega do premio será realizada no lugar e data que determine o Presidente da Deputación de Lugo, nun acto solemne e coa asistencia dos membros da Corporación provincial e do Xurado, así como de personalidades das artes, letras e ciencias da Comunidade Autónoma. Xunto co premio, o/a galardonado/a recibirá unha copia da acta da reunión do Xurado. No que non estea previsto expresamente nestas bases, o Xurado e a Deputación convocante terán en conta as normas contidas no regulamento do premio e nos xerais do funcionamento da Corporación Provincial. Lugo, 28 de setembro de 2011. O PRESIDENTE DA EXCMA. AZPILICUETA NAVERAN, AKANE BESTEIRO. O SECRETARIO XERAL, JOSÉ ANTONIO MOURELLE CILLERO.